CELEX: 62022TN0134
Language: mt
Date: 2022-03-09 00:00:00
Title: Kawża T-134/22: Rikors ippreżentat fid-9 ta’ Marzu 2022 – OO vs BEI

10.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/34
            
         
      Rikors ippreżentat fid-9 ta’ Marzu 2022 – OO vs BEI
      (Kawża T-134/22)
      (2022/C 191/44)
      Lingwa tal-kawża: il-Franċiż
      
         Partijiet
      
      
         Rikorrent: OO (rappreżentant: M. Velardo, avukat)
      
         Konvenut: Bank Ewropew tal-Investiment (BEI)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni li tiċħad l-ilment tas-6 ta’ Diċembru 2021, innotifikat lir-rikorrent fl-istess data (ARES CS-PERS/S&G/ER1 W2021-00710/CO/ps);
               
            
                  —
               
               
                  tannulla d-deċiżjoni tas-27 ta’ Frar 2021 (ref: RH/OPR/2012-0251), li qatt ma ġiet innotifikata lir-rikorrent;
               
            
                  —
               
               
                  tannulla d-deċiżjoni tal-20 ta’ Mejju 2021 (CS-PERS/HROPS/BAP/2021-0360), innotifikata lill-avukat tar-rikorrenti fit-8 ta’ Ġunju 2021 flimkien man-nota tas-27 ta’ Frar 2012;
               
            
                  —
               
               
                  tikkundanna lill-Bank Ewropew tal-Investiment għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka erba’ motivi.
      
                  1.
               
               
                  L-ewwel motiv, ibbażat fuq l-assenza ta’ motivazzjoni tad-deċiżjonijiet ikkontestati, tal-ksur tal-Artikolu 31 tar-regoli interni tal-BEI, tal-Artikoli 6 u 11 tal-Protokoll Nru 5 dwar l-Istatut tal-BEI, fuq l-assenza ta’ bażi legali u tal-eċċezzjoni ta’ illegalità, skont l-Artikolu 277 TFUE, tal-punt 2.1.1 tad-dispożizzjonijiet amministrattivi.
               
            
                  2.
               
               
                  It-tieni motiv, ibbażat fuq il-ksur tad-dispożizzjonijiet li jirregolaw ratione temporis il-kollokament tal-persunal tal-BEI, ta’ tibdil unilaterali ta’ kuntratt li jmur kontra r-regoli ġenerali dwar l-ugwaljanza tal-partijiet fir-relazzjoni kuntrattwali kif ukoll ta’ ksur tad-dmir ta’ premura.
               
            
                  3.
               
               
                  It-tielet motiv, ibbażat fuq il-ksur tal-prinċipju ta’ protezzjoni tal-aspettattivi leġittimi.
               
            
                  4.
               
               
                  Ir-raba’ motiv, ibbażat fuq l-użu ħażin ta’ poter.